Десислав Начков
Печална пролет

chitanka.info

Кафявата пролетна степ и мъглата,

на дългата зима последния дъх,

финален акорд на студения вятър,

заливащ земята със траурен лъх.

Заспали дървета, преплетени клони,

врабци оцелели, покой и тъга,

а куче премръзнало сенките гони

и в кални купчини се топи снега.

Едва очертали се мъртви пътеки,

безлично опасват широката степ

и губят се нейде във мрака далеко,

на есенен спомен под сивия креп.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.